
D’aquesta manera es doten de més recursos els protocols d’emergència municipals.

Els coordinadors del protocol per a evitar possibles inundacions a Castelló Nou, van determinar la necessitat d’adquirir unes bombes de drenatge especials que servissin per a extreure l’aigua en moments de fortes pluges.  D’aquesta manera es reforça el servei d’extracció que a hores d’ara ja funciona en casos d’urgència.

Avui han arribat tres motors d’absorció nous que s’utilitzaran per a les emergències que es presentin d’ara endavant en qualsevol punt del terme municipal.

Característiques
Les bombes de drenatge d’aigua són uns motors a quatre temps que permetran evacuar fins a 1.100 litres per minut amb un baix nivell sonor. A més de complir amb requisits ecològics i de respecte amb el medi ambient.  

